kardosdrur/scandi-wiki huggingface dataset:
Polydactyli

Polydaktyli er en misdannelse som indebærer, at man har flere end fem fingre på hver hånd eller flere end 5 tæer på hver fod. Begrebet stammer fra græsk, poly, mange og daktylos, finger. Det er arveligt, men optræder ofte uregelmæssigt, eftersom arveanlægget ikke altid manifesterer sig. Selvom tilstanden ikke er farlig, får de fleste mennesker i Vesten fjernet ekstra udvækster kirurgisk.

 En ekstra finger vil kun sjældent være en komplet og velfungerende finger; normalt består den blot af muskelvæv og til tider også et stykke knogle uden forbindelse med de øvrige knogler. Normalt er den ekstra finger en lillefinger på siden af hånden, kun sjældent optræder den på tommelsiden af hånden, og i meget sjældne tilfælde findes den mellem de andre fingre.

Polydactyli kan optræde af sig selv, eller oftest, som et træk ved et syndrom af et medfødt afvigelse. Når det optræder af sig selv, er det associeret med dominerende mutationer i enkelte gener. Forholdet har en hyppighed på 2 for hver 1000 fødte barn, selvom hyppigheden er højere for enkelte grupper, et eksempel er amishfolket i USA grundet startpopulation.

Referencer

Eksterne henvisninger 

 Polydactyly and Syndactyly
 Polydactylism FAQ 

Medfødte misdannelser, deformiteter og kromosomafvigelser
Danbyg Totalentreprise

Danbyg Totalentreprise var en dansk entreprenørfirma, som blev ledet af Axel Juhl-Jørgensen. Firmaet byggede ejendomme i hele Danmark. Firmaet brugte byggemåden Totalentreprise, som Bøje Nielsen havde opfundet.

Entreprenørvirksomheder i Danmark
Bygge-, konstruktions- og anlægsvirksomheder i Danmark
Rudolf Arnheim

Rudolf Arnheim (født 15. juli 1904, død 9. juni 2007) var en tysk-amerikansk forfatter, kunst– og filmteoretiker samt perceptionspsykolog.

Hovedværker 
Rudolf Arnheim er blandt andet forfatter til pionerværket Film als Kunst (1932), der fik afgørende betydning for opfattelsen af filmens æstetik. Arnheim tog udgangspunkt i gestaltpsykologien og opstillede på basis af denne en formalistisk filmteori, der så filmens kunstneriske kvaliteter i forlængelse af de muligheder mediet giver for at afbilde på måder der afviger fra menneskets "naturlige" perception af omverdenen.

Rudolf Arnheim har endvidere skrevet værker om radio (Radio, 1936) og om kunstopfattelse (Art and Visual Perception, 1954), der analyserer balance, bevægelse, form, rum, farve m.m.

Udgivelser 

 1928: Experimentell-psychologische Untersuchungen zum Ausdrucksproblem. Psychologische Forschung, 11, 2-132.
 1932: Film als Kunst. Berlin: Ernst Rowohlt. Neuausgaben: 1974, 1979, 2002. .
 1943: Gestalt and art. Journal of Aesthetics and Art Criticism, 2, 71-5.
 1949/1966: Toward a Psychology of Art. Berkeley and Los Angeles: University of California Press. .
 1954/1974: Art and Visual Perception: A Psychology of the Creative Eye. Berkeley and Los Angeles: University of California Press. .
 1962/1974: Picasso's Guernica. Berkeley: University of California Press. .
 1969: Visual Thinking. Berkeley: University of California Press. .
 1971: Entropy and Art. Berkeley: University of California Press. .
 1972/1996: Anschauliches Denken. Zur Einheit von Bild und Begriff. Erstausgabe 1972, nun Köln: DuMont Taschenbuch 1996.
 1977: The Dynamics of Architectural Form. Berkeley and Los Angeles: University of California Press. .
 1977: Kritiken und Aufsätze zum Film. (Hrsg.: Helmut H. Diederichs) München: Hanser.
 1979: Radio als Hörkunst. München: Hanser. Neuausgabe: 2001 (Suhrkamp). 
 1982/88: The Power of the Center: A Study of Composition in the Visual Arts. Berkeley: University of California Press. .
 1986: New Essays on the Psychology of Art. Berkeley: University of California Press. .
 1989: Parables of Sun Light: Observations on Psychology, the Arts, and the Rest. Berkeley: University of California Press. .
 1990: Thoughts on Art Education. Los Angeles: Getty Center for Education. .
 1992: To the Rescue of Art. Berkeley: University of California Press. .
 1996: The Split and the Structure. Berkeley: University of California Press. .
 1997: Film Essays and Criticism. University of Wisconsin Press. .
 2004: Die Seele in der Silberschicht. (Hrsg.: Helmut H. Diederichs) Frankfurt am Main: Suhrkamp.

Referencer 

Faglitterære forfattere fra Tyskland
Hundredårige
Psykologer fra Tyskland
Faglitterære forfattere fra USA
Psykologer fra USA
Essayister fra Tyskland
Essayister fra USA
Personer fra Berlin
Ferslev (Aalborg Kommune)

Ferslev er en lille by i Himmerland med , beliggende i Ferslev Sogn 4 km. sydøst for Svenstrup J og 16 km. syd for Aalborg. Byen ligger i Region Nordjylland og hører til Aalborg Kommune.
 
Ferslev by kan opdeles i en historisk og en ny struktur:
I den historiske landsby ligger bl.a. Ferslev Kirke og flere gamle gårde, heriblandt præstegården. De gamle veje danner hovedfærdselsårerne i byen. I den nye bystruktur er en stor del af bebyggelsen parcelhuse. Byen er blevet udvidet med den gamle bydel som det bymæssige centrum, og der er i forbindelse med kirken blevet opført en skole og en hal med tilhørende idrætsanlæg.

Eksterne henvisninger 
 Ferslev Skole

Kilder 

Byer i Aalborg Kommune
Ellidshøj

Ellidshøj er en lille by i Himmerland med , beliggende i Ellidshøj Sogn 15 km. syd for Aalborg og 4 km. syd for Svenstrup. Byen ligger i Region Nordjylland og hører til Aalborg Kommune.

Historie 
I 1682 bestod landsbyen af 8 gårde. Det samlede dyrkede areal udgjorde 443,6 tønder land skyldsat til 47,08 tønder hartkorn. Dyrkningsformen var græsmarksbrug med tægter.

I 1875 beskrives byen således: "Ellidshøj med Kirke, Præstegaard, Skole og Jernbane-Holdeplads".

Eksterne henvisninger 
 Ellidshøj Skole 
 Aalborg Kommune

Noter

Litteratur 

 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975); 

Byer i Aalborg Kommune
Fjellerad

Fjellerad er en landsby i Himmerland med , 17 km. syd for Aalborg. Byen ligger i Region Nordjylland og hører til Aalborg Kommune. Fjellerad er beliggende i Gunderup Sogn.

Eksterne henvisninger 
 Fjellerad Samråd

Kilder 

Byer i Aalborg Kommune
Triumph des Willens

Triumph des Willens (oversat: Viljens triumf) er en tysk dokumentar- og propagandafilm fra 1935 lavet af Leni Riefenstahl. Den handler om nazipartiets årsmøde i 1934 i Nürnberg. Filmen viser uddrag fra taler af flere naziledere som Adolf Hitler og med billeder af massive mængder af partimedlemmer. Hitler bestilte filmen og var en uofficiel producent; hans navn står i åbningsteksterne. Det altoverskyggende tema i filmen er Tysklands tilbagevendelsen som stormagt med Hitler som den sande tyske leder, som vil bringe nationen ære.

Filmen blev udgivet i 1935 og blev hurtigt en af de bedste eksempler på propaganda i filmhistorien. Riefenstahls teknikker, såsom bevægelige kameraer, anvendelse af teleobjektiv til at skabe et forvrænget perspektiv, billeder fra luften og revolutionerende brug af musik og nye virkemidler har gjort, at Triumph des Willens anses som en af de mest nyskabende film nogensinde. Riefenstahl vandt adskillige priser ikke kun i Tyskland, men også i USA, Frankrig, Sverige og andre lande. Filmen var populær i Det Tredje Rige og andre steder. Triumph des Willens har fortsat med at påvirke film, dokumenterer og reklamer frem til i dag.

Referencer

Eksterne henvisninger 
 

Dokumentarfilm fra Tyskland
Amerikanske film fra 1935
Nazi-Tyskland
Film i sort-hvid
Film instrueret af Leni Riefenstahl
Valsted

Valsted er en landsby i Himmerland med , beliggende 7 km. vest for Nibe. Byen ligger i Region Nordjylland og hører under Aalborg Kommune. Valsted er desuden beliggende i Sebber Sogn.

Kilder 

Byer i Aalborg Kommune
1. Amerikanske Armé

1. Amerikanske Armé (First Army) er en armé i den amerikanske hær, med ansvar for oplæringsstøtte til afdelinger i arméreserven og Nationalgarden i alle delstater øst for Mississippi.

Armeen blev oprettet 10. august 1918 i Frankrig mod slutningen af første verdenskrig, med general John J. Pershing som øverstkommanderende.

Eksterne henvisninger 
 Officiel hjemmeside 
 Information fra GlobalSecurity.org 

Militære enheder fra USA
Bislev

Bislev er en landsby i Himmerland med , beliggende i Bislev Sogn 5 km. syd for Nibe. Byen ligger i Region Nordjylland og hører til Aalborg Kommune.

I Bislev ligger desuden Bislev Mejeri, et ostemejeri ejet af Arla Foods.

Kilder 

Byer i Aalborg Kommune
Mindmare

Mindmare er et dansk melodisk dødsmetal-band, dannet i 2003. Deres musik læner sig op ad den svenske melodød, der har oprindelse i bands som At The Gates, Carcass og Entombed og senere hen Soilwork, In Flames og Arch Enemy. Mindmare er p.t. hjemhørende i Odense og er tilknyttet musikmiljøet omkring Kansas City (øvelokaleforening og spillested). Bandet skiftede i 2003 navn fra Morfeus (1992-2003). Skiftet kom af flere grunde – der var ikke længere nogen af de oprindelige Morfeus medlemmer med længere, og stilen i musikken havde skiftet drastisk på kort tid (fra langsom Doom Metal til den noget hurtigere svenske melodiske dødsmetal, eller scandinavian wave). Ingen kompositioner fra Morfeus-tiden har været udgivet af Mindmare, hvorfor det giver mening at tænke på Morfeus og Mindmare som to forskellige bands.

Medlemmer 
 Lars Lundsgaard Andersen – Bas
 Martin Wolfram Klausen – Trommer
 Vaeis Omar – Guitar
 Joachim Asmussen – Vokal
 Michael Hansen Buur – Guitar
 Peter Dyhr – Keyboard

Tidligere medlemmer 
 Jacob Radoor – trommer
 Ricky Kærsner – Guitar

Demoer 
 2006: Promo 2006
 2003: Disordered Existence
 2003: We Shall All Fall (single)

Eksterne henvisninger 
 Officiel hjemmeside
 
 Mindmare på last.fm

Musikgrupper fra Danmark
Dødsmetalgrupper
Musikgrupper fra 2003
Vadum Kirke

Vadum Kirke er beliggende i landsbyen Torpet 1½ km øst for Vadum.

Datering 
Vadum Kirke er en romansk kirke. De ældste dele – skib og kor – er bygget i 1200-tallet. I 1525-50 blev tårnet bygget på. 1776, som der står udvendigt på tårnet, er årstallet for en senere genopbygning af tårnet. Omkring reformationstiden blev også kapellet mod syd tilføjet, og endelig blev kirkens kor forlænget med endnu et kor, sandsynligvis omkring 1618.

Våbenhuset er af nyere dato. Her findes gravsten, der tidligere var nedlagt i kirkens gulv, samt en tavle med navne på kirkens præster siden reformationen. Også denne tavle var oprindeligt en gravsten, der lå i kirkens kor, men uden inskriptioner. Oprindeligt har kirken haft bjælkeloft. En gammel bjælke ses stadig i loftet ud for sideskibet. Hvælvingerne blev bekostet af velhavende gårdmænd fra sognet, hvilket fremgår af inskriptionerne på hvælvingerne.

Alderen på kirkens kalkmalerier er der ikke enighed om. Årstal fra 1300-tallet til 1500-tallet er nævnt. Malerierne er delvist beskadiget i forbindelse med opførelsen af hvælvingerne og i forbindelse med at vinduerne efter reformationen blev gjort større.

Kirkegård 
Der er kirkegård på begge sider af Brorholtvej. På den ”nye kirkegård” finder man et gravsted for allierede flyvere, der blev dræbt under 2. verdenskrig, bl.a. i forbindelse med luftangreb på den tyske militærlufthavn.

Vadum Kirke trinbræt 
I 1934 blev der oprettet et trinbræt på jernbanestrækningen Nørresundby-Fjerritslev (1897-1969) ved Vadum Kirkevej 300 m vest for kirken. Trinbrættet havde grusperron med svelleforkant. Et læskur, bygget af blokhusbrædder, lå 50 m fra sporet og har formodentlig også været brugt af busser. Nu er Vadum Banesti anlagt på banens tracé.

Noter

Eksterne kilder/henvisninger 

 Vadum Kirke  hos nordenskirker.dk
 Vadum Kirke hos KortTilKirken.dk

Kirker i Aalborg Kommune
Kirker i Aalborg Stift
Kirker i Aalborg Amt
Vadum
Sehat

Sehat betyder sundhed eller helbredstilstand på over 10 sprog der i blandt urdu, arabisk, tyrkisk, farsi og indonesisk.

I Danmark findes en forening ved samme navn og blev grundlagt 1. november 2002 på Panum Instituttet. Alle medlemmer har en sundhedsfaglig baggrund og både studerende og færdiguddannede kan optages som medlemmer. Hovedparten er læger med anden etnisk baggrund end dansk.

Formål 
Sehats motto er Sundhed for alle! og foreningens medlemmer arbejder for at forbedre sundhedstilstanden blandt de etniske minoriteter i Danmark. 
Foreningens sekundære formål er at lave almennyttigt, idébetonet, socialt og debatskabende arbejde for foreningens medlemmer.

Aktiviteter 
Foreningen har siden oprettelsen ønsket at komme i dialog med de etablerede institutioner for at fremme formålet og har således samarbejdet med forskelligartede foreninger som DUF, Islamisk Kristent Studiecenter, Kræftens Bekæmpelse, Cross Over, Frivilligrådet og Handicaporganisationer for alle. 

I foråret 2009 har foreningen lanceret Sehat Mentorordning, for både medicin- og tandlægestudiet og det postgraduate miljø for at give uvildige råd til hvordan medlemmerne kommer videre med deres specialevalg. Listen indeholder læger fra forskellige specialer, som enten er færdiguddannede speciallæger eller er ved at blive det. 

Desuden er Projekt Sundhedsformidling under udarbejdelse, hvor læger med minoritetsbaggrund skal holde oplæg i lokalmiljøer i Storkøbenhavn om sundhedsrelaterede emner.

Ekstern henvisning 
 Om samarbejdet med Cross Over
 ’Tilfredse indvandrerpatienter’, ’etcetera, nyhedsbrevet om integration og det flerkulturelle Danmark’, Mellemfolkeligt Samvirke, nr. 1/2005 
 ’Kortlægning af aktiviteter om forebyggelse og sundhedsfremme tilrettelagt for etniske minoriteter i Danmark’, Sundhedsstyrelsen, Juni 2005 
 Islamisk Kristent Studiecenter – Etnisk Ressourceteam

Foreninger fra Danmark
Sundhed
Tabulatortast

Tabulatortasten (ofte blot kaldet Tab) er en knap på tastaturet der i et tekstbehandlingsprogram såsom Word rykker markøren, og dermed teksten, et hak ind.

Computertaster
Inge Harder

Inge Harder født Schmidt Nielsen (16. maj 1915 - 7. marts 1995) var en dansk atlet som begyndte 1932 i Boldklubben Mariendal kom 1938 til Star og fra 1941 i Københavns IF.

Inge Harder var den første danske atletik kvinde af international klasse, i perioden 1935-1944 var hun suveræn i Danmark på 80 meter hæk, sprinterdistacerne, længdespring samt tre- og ottekamp. Hun satte et stort antal danske rekorder. Da Dansk Idræts-Forbund endelig indføre danske mesterskaber for kvinder 1944, vinder hun fire mesterskaber inden hun afslutter karrieren samme år.
I 1941 var hun med sin danske rekordtid 11,8 verdens tredje bedste 80 meter hækkeløber efter to tyskere.
Hun deltog i de første Europa mesterskaber for kvinder i Wien 1938, hun deltog i 80 meter hæk (12,1) og i længdespring, hvor hun blev nummer syv med et spring på 5,21.
 
Inge Harder var også en dygtig badmintonspiller

Danske mesterskaber 
  1944 80 meter hæk 12.6
  1944 Længdespring 5,31
  1944 Trekamp 1229p
  1944 Ottekamp 2879p
  1944 4 x 100 meter 53,0

Danske rekorder 
 60 meter: 7,8 (1941)
 200 meter: 26,8 (1937)
 80 meter hæk: 12,1 (1939) 11,8 (1941)
 Højdespring: 145 (1933) 146, 147, 147½ (1934), 150 (1935), 151 (1938), 153, 154, 155 (1939)
 Længdespring: 520 (1935) 522, 526½, 528 (1936) 531, 548 (1937), 550 (1939), 558, 551, 561, (1941)
 Trekamp (100 meter, højdespring og diskoskast): 1229p (1944)
 5 x 60 meter: 39,0 (1934)
 4 x 100 meter: 55,5, 54,2 (1932), 53,4 (1934), 52,7 (1935), 51,7 (1942)

Eksterne kilder/henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Atleter fra Københavns IF
Atleter fra Star København
Atleter fra Mariendal
Mangekæmpere fra Danmark
Sprintere fra Danmark
Hækkeløbere fra Danmark
Højdespringere fra Danmark
Længdespringere fra Danmark
Rødstrømpe

Rødstrømper var kvinder, som var medlemmer eller identificerede sig med en af kvindebevægelsens grupper kaldet 'Rødstrømpebevægelsen', der udsprang af den amerikanske socialistiske kvindebevægelse "the Redstockings" omkring 1970.

Bevægelsen havde ikke en fast struktur, men bestod af basisgrupper. Heri diskuterede sympatisørerne kvinderoller, køn og retten over egen krop og delte deres erfaringer med øvrige kvinder. Desuden blev der arrangeret ø-lejre som Femølejren, kampagner, festivaler og demonstrationer blandt andet for ligeløn og fri abort. En kendt aktion for kampen for ligeløn skete i en bus 10. maj 1970, hvor en gruppe rødstrømper med Ulla Dahlerup i spidsen nægtede at betale mere end 80 % af billetprisen, da det svarede til kvindernes indtægt.
En af parolerne var "Ingen klassekamp uden kvindekamp. Ingen kvindekamp uden klassekamp."

Kendte 'rødstrømper' 
 Ulla Dahlerup
 Drude Dahlerup
 Suzanne Giese
 Bente Hansen
 Karen Jespersen

Se også 
 Kvindebevægelsen

Politiske bevægelser
Feminisme
Robert Madsen

Robert Christian Klein Madsen (født 12. december 1882 i Odense-24. september 1954 i København) var en dansk assistent, gymnast og atlet. Som gymnast medlem af Handelsstandens Gymnastikforening i København og som atlet medlem af Odense GF (-1905) og Københavns FF (1907-).

Robert Madsen deltog i de Olympiske mellemlege 1906 i Athen, og var ved den lejlighed med til at sikre Danmark sølvmedaljer i holdkonkurrencen i gymnastik. Norge vandt guld. To år senere, under OL 1908 i London, var han også med i holdkonkurrencen og endte på fjerdepladsen. Sverige vandt, foran Norge og Finland.

Robert Madsen vandt tre danske mesterskaber i stangspring og satte på DM 1903 dansk rekord med 3,13.

Danske mesterskaber 
  1910 Stangspring 2,80
  1908 Stangspring 3,10
  1907 Stangspring 2,70
  1905 Stangspring 2,80
  1903 Stangspring 3,13
  1902 Stangspring 2,70

Eksterne henvisninger/kilder 
 DAF i tal – Robert Madsen
 Profil på Sports Reference LLC 
 Profil på DatabaseOlympics

Gymnaster fra Danmark
Stangspringere fra Danmark
Atleter fra Københavns IF
Atleter fra Odense Atletik/OGF
Personer fra Odense
Olympiske sølvmedaljevindere fra Danmark
Bon voyage

Bon voyage er en fransk vending, som betyder "God rejse".

Bon voyage kan også henvise til flere artikler:

 Bon Voyage (1944) – Film af Alfred Hitchcock
 Bon voyage (2003) – Film af Jean-Paul Rappeneau
Svend Hansen

Svend Aage Hansen (16. marts 1918- 21. marts 1945) var en dansk atlet og brandmand.

Hansen var medlem af Københavns IF og vandt to danske mesterskaber på 4 x 100 meter og satte også dansk rekord på distancen.

Hansen var ansat som brandmand på Frederiksbergs Brandvæsen og blev sammen med reservebrandmester Oskar Dalby dræbt under redningsarbejdet på Den Franske Skole på Frederiksberg Allé 74 efter det mislykkede engelske Shellhusbombardement den 21. marts 1945. De var gået ind i bygningen men den styrtede sammen og dræbte dem og de 86 børn og 18 voksne som de havde forsøgt at redde.

Danske mesterskaber 
  1942 4 x 100 meter
  1937 4 x 100 meter

Personlige rekorder 
 100 meter: 11,3 1938
 200 meter: 23.6 1938
 Længdespring: 6.57 1938

Eksterne henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 KIFs ranglister
 Selskabet for Københavns Historie – kap. 4, 4. del – 749 
 Københavns Brandmuseum 

Sprintere fra Danmark
Atleter fra Københavns IF
Brandfolk fra Danmark
Danskere i 1900-tallet
Avantgarde Music

Avantgarde Music er et italiensk pladeselskab, som blev stiftet som en fortsættelse af Obscure Plasma Records, og fokuserer på black og doom metal-kunstnere. Selskabet har et datterselskab kaldet Wounded Love Records, som har udgivet album af Dolorian og Taake.

Avantgarde Music's første udgivelse var funeral doom-klassikeren Stream from the Heavens af Thergothon i 1994. Sidenhen har selskabet skrevet kontrakt med mange velkendte black, døds- og doom metal-bands såsom Behemoth, Carpathian Forest, Mayhem og Unholy.

Fodnoter

Eksterne henvisninger 
Officiel hjemmeside
Avantgarde Music på Discogs

Pladeselskaber fra Italien
Javier Saviola

Javier Pedro Saviola (født 11. december 1981 i Buenos Aires) er tidligere argentinsk fodboldspiller (angriber).

Gennem sin karriere spillede Saviola for flere europæiske storklubber, så som FC Barcelona, Real Madrid, Sevilla FC og Malaga i Spanien, Benfica i Portugal samt AS Monaco i Frankrig.

Han nåede desuden 39 kampe og 11 mål for Argentinas landshold.

Eksterne henvisninger 

Fodboldspillere fra Argentina
Fodboldspillere fra Club Atlético River Plate
Fodboldspillere fra Real Madrid CF
Fodboldspillere fra Málaga CF
Fodboldspillere fra Sevilla FC
Fodboldspillere fra S.L. Benfica
Fodboldspillere fra AS Monaco FC
Fodboldspillere fra Hellas Verona FC
Fodboldspillere fra FC Barcelona
Fodboldspillere fra Olympiakos
Deltagere ved verdensmesterskabet i fodbold 2006
Personer fra Buenos Aires
Château-Landon (metrostation)

Château-Landon er en station på linje 7 i metronettet i Paris, beliggende i 10. arrondissement. Stationen blev åbnet 5. november 1910. Den har fået sit navn efter rue Château-Landon, som blev opkaldt efter familien Château-Landon fra Seine-et-Marne. Denne vej er sammen med rue du Faubourg-Saint-Martin en del af den romerske vej fra Lutetia til øst-Flandern via Saint-Denis.

Stationen kommer til at blive endestation for linje 15 som vil være en kombination af linjerne 3bis og 7bis. Disse er planlagt sammenlagt inden 2013.

Trafikforbindelser
 En korridor forbinder stationen med jernbanestationen Gare de Paris-Est.

Eksterne henvisninger

Metrostationer i 10. arrondissement
Paris Metrolinje 7
Anne-Mette Nørregaard

Anne-Mette Nørregaard født 27. juni 1972 er dansk kvindelig eventyrer og forfatter. Anne-Mette Nørregaard krydsede indlandsisen sammen med Danna Corke i 2005. De var den første rene danske kvindeekspedition til at krydse indlandsisen fra vest mod øst.

I 2007-2008 deltog Anne-Mette Nørregaard i Verdens vakreste skitur på Antarktis sammen med nordmændende Randi Skaug og Kristin Moe-Krohn. Nytårsaften 2007 besteg hun :Mount Vinson på Antarktis som første danske kvinde.

Nørregaard blev optaget i Kvindelige Eventyreres Klub i 2006

Bibliografi 
 Isdronninger. To kvinder med et mål. Forlaget Documentas 2006 Skrevet sammen med Danna Corke
 Langt ude i verden. Forlaget Gyldendal 2007 . Skrevet sammen med Kvindelige Eventyreres Klub
 Den gode tanke rækker længere.  Forlaget Solonolo 2014

Eksterne henvisninger 
Anne-Mette Nørregaards hjemmeside 

http://www.verdensvakresteskitur.com/index.html
Eventyrere fra Danmark
Opel Vivaro

Opel Vivaro er en varebil/minibus fra Opel. Bilen er en omdøbt version af:
 Første generation (2001−2014): Renault Trafic II
 Anden generation (2014−2019): Renault Trafic III
 Tredje generation (2019−): Peugeot Expert III
The Longest Yard (film fra 2005)

The Longest Yard er en amerikansk komediefilm fra 2005 instrueret af Peter Segal. Filmen er et remake af Burt Reynolds-filmen af samme navn fra 1974.

Plot 
Paul Crewe (Adam Sandler) er en pensioneret amerikansk fodboldspiller, der til trods for sin tilsyneladende unge alder og store talent ikke er blevet ansat hos noget hold, da han er blevet beskyldt for at spille dårligt med vilje, i en footballkamp, selv om det aldrig blev bevist.

I en brandert stjæler han sin kærestes bil og kører fra politiet og får den totalskadet, hvilket medfører at han ryger i fængsel. Her bliver han nærmest tvunget til at lave et amerikansk fodbold hold bestående af indsatte, som skal spille mod vagternes hold.

Medvirkende 
 Adam Sandler
 Chris Rock
 James Cromwell
 Terry Crews
 Burt Reynolds
 Courteney Cox

Ekstern henvisning 
 

Komediefilm fra USA
Amerikanske film fra 2005
Film om amerikansk fodbold
Film instrueret af Peter Segal